EkBass/fiwiki-20250220-pages-articles huggingface dataset:
Norjan jalkapallo

Jalkapallo on Norjan suosituin urheilulaji harrastajamäärällä mitattuna. Vuonna 2024 norjalaisiin jalkapalloseuroihin kuului yli 378 000 jäsentä ja jalkapalloseuroja oli yli 26 000. == Historia == Jalkapallo saapui Norjaan jo 1880-luvulla, mutta pitkät etäisyydet vaikeuttivat lajin kehitystä. Valtakunnallinen mestaruussarja perustettiin vasta vuonna 1963. Norja piti pitkään kiinni amatöörijalkapallosta ja on yksi viimeisimmistä maista joka siirtyi ammattilaisuuteen. 1950-luvulta lähtien parhaat pelaajat siirtyivät Euroopan ammattillaissarjoihin. Vuonna 1984 päätettiin, että seurat voivat maksaa omille pelaajilleen. Norjalaisista seurajoukkueista Rosenborg BK nousi Pohjoismaiden vahvimmaksi seurajoukkueeksi ja vakiinnutti paikkansa mestarien liigassa. Norjalaispelaajista Englannin Valioliigassa tuli tunnetuksi muun muassa Ole Gunnar Solskjær. 1990-luvulta lähtien Norjan oma mestaruusliiga alkoi houkutella parhaita pelaajia naapurimaista. == Kansainvälinen kilpailutoiminta == Norjan jalkapallomaajoukkue saavutti ensimmäisen kerran mainetta 1930-luvulla kun se saavutti Berliinin olympiakisoissa pronssia. Vuoden 1938 MM-kisoissa avauskierroksen ottelu Italiaa vastaan eteni jatkoajalle. 1990-luvun alussa Norja eteni kaksi kertaaa MM-kisoihin Egil Olsenin johdolla ja voitti vuoden 1998 turnauksessa Brasilian. == Lähteet == *
Mustion ruukkiseurakunta

Mustion ruukkiseurakunta (ruots. Svartå bruksförsamling) on entinen luterilainen seurakunta, joka sijaitsi Mustiolla Uudenmaan ja Hämeen läänissä. Aluksi ruukkiseurakunta jakoi papin Antskogin ruukkiseurakunnan kanssa. Vuonna 1673 seurakunnasta tuli itsenäinen ruukkiseurakunta, ja näin ollen se sai myös oman papin. 1900-luvun alusta papit tulivat Mustiolle Karjaalta. Mustion ruukkiseurakunnan pääkirkkona toimi Mustion kirkko. Mustion seurakunnan rippikirjat alkavat vuodesta 1700, tilikirjat vuodesta 1771 ja historiakirjat vuodesta 1669. == Papit == Lista Mustion papeista: * Werner Nordström (1668-1669) * Daniel Hagerus (1673-1676) * Petrus Petrejus (1676-1678) * Gregorius Kulhovius (1678-1683) * Samuel Tilenius (1683) * Christoffer Roos (1684-1696) * Samuel Farelius (1697-1706) * Henrik Arctelius (1706-1730) * Johan Carelius (1732-1742) * Henrik Warelius (1745-1774) * Gabriel Ring (1775-1781) * Isak Florin (1783-1784) * Adolf Ström (1784-1793) * Lars Palander (1793-1799) * Erik Hamberg (1798-1811) * Erik Villstedt (1811-1815) * Per Ferdinand Hornborg (1815-1827) * Henrik Emanuel Söderborg (1828-1838) * Abraham Johan Axelson (1838-1840) * Adrian Bergman (1842-1856) * Henrik August Moliis (1856-1860) * Johan Emil Telenius (1860-1864) * Karl August Möller (1864-) * Gustaf Oskar Teofil Sumelius (armovuoden saarnaaja 1841-1842) == Lähteet == Luokka:Mustio Luokka:Suomen entiset evankelis-luterilaiset seurakunnat
Strategy

Strategy voi tarkoittaa seuraavia: * Strategy, Twicen albumi vuodelta 2024 * Strategy, Pier Gonellan albumi vuodelta 2020 * Strategy First, videopelien julkaisija
Puka Nacua

Makea ”Puka” Nacua (s. 29. toukokuuta 2001 Las Vegas, Nevada, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Nacua edustaa NFL—joukkue Los Angeles Ramsia. Ennen NFL- uraansa hän pelasi Washingtonin yliopiston ja Brigham Youngin yliopiston joukkueissa. Rams varasi hänet viidennellä kierroksella 177. varausvuorolla vuoden 2023 NFL:n varaustilaisuudessa. https://www.pro-football- reference.com/players/N/NacuPu00.htm Kesäkuussa 2023 Nacua teki sopimuksen Ramsin kanssa. https://www.nbcsports.com/nfl/profootballtalk/rumor- mill/news/rams-sign-fifth-rounders-davis-allen-puka-nacua Tulokaskaudellaan 2023 Nacua pelasi Pro Bowl-tähdistöottelussa. Nacua on pelannut 28 NFL:n runkosarjan ottelua. Näissä otteluissa hänellä on 184 kiinniottelua. Näillä kiinniotoilla hän on edennyt 2 476 jaardia ja tehnyt yhdeksän touchdownia. Hän on edennyt juoksemalla 135 jaardia ja tehnyt yhden touchdownin. Nacua on pelannut kolme NFL:n pudotuspelien ottelua. Näissä otteluissa hänellä on 20 kiinniottoa. Näillä kiinniotoilla hän on edennyt 322 jaardia ja tehnyt yhden touchdownin. Hän on edennyt juoksemalla viisi jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Brian Levant

Brian Levant (s. 6. elokuuta 1952 Highland Park, Illinois, Yhdysvallat) on yhdysvaltalainen elokuvaohjaaja.Brian Levant, Rotten Tomatoes, viitattu 20.1.2025. == Filmografia == Vuosi Suomenkielinen nimi Alkuperäinen nimi Tehtävät 1991 Kauhukakara 2 Problem Child 2 ohjaaja 1992 Beethoven Beethoven ohjaaja 1994 The Flintstones – Kiviset ja Soraset The Flintstones ohjaaja 1996 Isäni on turbomies Jingle all the Way ohjaaja 1997 Homma hanskassa, Beaver! Leave It to Beaver käsikirjoittaja 2000 Flintstones – Viva Rock Vegas The Flintstones in Viva Rock Vegas ohjaaja 2002 Lumihauvat Snow Dogs ohjaaja 2005 Ollaanko jo perillä? Are We There Yet? ohjaaja 2010 The Spy Next Door The Spy Next Door ohjaaja 2017 Max 2: The White House Hero Max 2: The White House Hero ohjaaja == Lähteet == Luokka:Yhdysvaltalaiset elokuvaohjaajat Luokka:Vuonna 1952 syntyneet Luokka:Elävät henkilöt
Blomstermåla

Blomstermåla on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 2 249 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mönsteråsin kunta
Timmernabben

Timmernabben on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 423 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mönsteråsin kunta
Jonathan Milan

Jonathan Milan (s. 1. lokakuuta 2000 Tolmezzo, Udinen maakunta) on italialainen rata- ja maantiepyöräilijä. Hän on saavuttanut ratapyöräilyssä joukkuetakaa-ajon olympiakultaa ja maailmanmestaruuden sekä henkilökohtaisen takaa-ajon maailmanmestaruuden. Maantiepyöräilyssä hän on 2020-luvun puolivälissä yksi parhaista sprinttereistä, ja voittanut kahdesti Italian ympäriajon pistekilpailun. == Ratapyöräily == Milan kuului Italian joukkueeseen, joka voitti 4 kilometrin takaa-ajon olympiakultaa vuonna 2021 järjestetyissä Tokion olympialaisissa. Hän saavutti samassa lajissa pronssia Pariisin olympialaisissa 2024. Milan on voittanut henkilökohtaisen takaa-ajon maailmanmestaruuden vuonna 2024. Hän on saanut samassa lajissa hopeaa vuosina 2021 ja 2022 ja pronssia 2023 sekä sijoittunut neljänneksi 2020. Joukkuetakaa- ajossa hän on voittanut maailmanmestaruuden vuonna 2021 sekä saanut hopeaa 2022 ja 2023 sekä pronssia 2020. Euroopan-mestaruuskilpailuissa Milan on saavuttanut henkilökohtaisessa takaa-ajossa kultaa vuosina 2021 ja 2023 sekä hopeaa vuonna 2020. Joukkuetakaa-ajossa hän on saanut kultaa vuonna 2023, hopeaa 2020 ja pronssia 2024. Kilometrin aika-ajossa hän saavutti EM-pronssia vuonna 2020. Alle 23-vuotiaiden EM-kilpailuissa hän sai hopeaa joukkuetakaa- ajossa ja pronssia henkilökohtaisessa takaa-ajossa 2020. == Maantiepyöräily == Milan aloitti maantiepyöräilyn ammattilaisuransa Cycling Team Friuli -joukkueessa vuosina 2019–2020. UCI World Tour -tasolla hän on edustanut Team Bahrain Victoriousta kausilla 2021–2023 ja Lidl-Trekiä vuodesta 2024 alkaen . Hän on voittanut Italian ympäriajon pistekilpailun vuonna 2023, jolloin hän voitti yhden etapin ja 2024, jolloin hän voitti kolme etappia. == Saavutuksia maantiepyöräilyssä== Lähteet: Pro Cycling Stats, CycleBase ;2018 :Giro del Nordest d'Italia, 2. etapin voitto ;2020 :Alle 23-v. aika-ajon Italian- mestaruus :EM-kilpailut, alle 23-v. aika-ajossa viides :Giro Ciclistico d'Italia, 5. etapin voitto ;2022 :CRO Race, pistekilpailun, 1. ja 2. etapin voitto ;2023 :Saudi Tour, 2. etapin voitto :Italian ympäriajo, pistekilpailun ja 2. etapin voitto, 5., 6., 11. ja 17. etapilla toinen :Gree-Tour of Guangxi, 2. etapin voitto ;2024 :Volta a la Comunitat Valenciana, pistekilpailun ja 3. etapin voitto :Tirreno–Adriatico, pistekilpailun, 4. ja 7. etapin voitto :Gent–Wevelgem, viides :Italian ympäriajo, pistekilpailun, 4., 11. ja 13. etapin voitto, 3., 9., 18. ja 21. etapilla toinen :Saksan ympäriajo, pistekilpailun, prologin, 1. ja 3. etapin voitto :Benelux Tour, 1. ja 3. etapin voitto :Hamburg Cyclassics, toinen ;2025 :Volta a la Comunitat Valenciana, 5. etapin voitto :UAE Tour, 1. ja 4. etapin voitto == Lähteet == Luokka:Italialaiset maantiepyöräilijät Luokka:Italialaiset ratapyöräilijät Luokka:Italialaiset olympiavoittajat Luokka:Vuonna 2000 syntyneet Luokka:Elävät henkilöt
Ålem

Ålem on asuinalue Mönsteråsin kunnassa Kalmarin läänissä Smålandin historiallisessa maakunnassa Ruotsissa. Ålem muodosti oman taajamansa vuoteen 2015, jolloin se kasvoi yhteen Blomstermålan kanssa. ==Lähteet== ==Aiheesta muualla== Luokka:Ruotsin entiset taajamat Luokka:Mönsteråsin kunta
Fliseryd

Fliseryd on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 710 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mönsteråsin kunta
Jyrki Ketola

Jyrki Ketola (31. toukokuuta 1964 Lestijärvi – 15. tammikuuta 2025 Helsinki) oli suomalainen metsäalan vaikuttaja ja yksi Suomen suurimmista metsänomistajista.Leo Kirjonen, Jyrki Ketola on kuollut äkillisesti Iltalehti 20.1.2025, viitattu 20.1.2025Tiina Eklund, In Memoriam Jyrki Ketola Luva 16.1.2025, viitattu 20.1.2025 Ketola valmistui metsätalousinsinööriksi vuonna 1985. Hän työskenteli Metossa – Metsäalan asiantuntijoissa vuosina 1990–2013 ja vastasi sitten Taalerin metsäsijoituksista. Vuonna 2012 avattiin Ketolan mallin pohjalta Taalerin ensimmäinen metsärahasto. Ketola kirjoitti kahdenkymmenen vuoden ajan Metsälehti Makasiiniin kolumnia Rahapuu. Hänen viimeinen kolumninsa julkaistiin joulukuussa 2024. Ketola oli vuoden 2024 loppupuolella Suomen sadan suurimman metsänomistajan luettelossa 74. sijalla. Ketola omisti 1352 hehtaaria metsää. Hän kuoli 60-vuotiaana sairauskohtaukseen. == Lähteet == Luokka:Suomalaiset kolumnistit Luokka:Yhteiskunnalliset vaikuttajat Luokka:Vuonna 1964 syntyneet Luokka:Vuonna 2025 kuolleet
Oknö

Oknö on taajama Mönsteråsin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 337 asukasta vuoden 2023 lopussa. ==Tunnettuja henkilöitä== * Karolina Olsson (1861–1950), "Oknön nukkuja", oli väitetysti horroksessa 32 vuotta ==Lähteet== ==Aiheesta muualla== Luokka:Ruotsin taajamat Luokka:Mönsteråsin kunta
Färjestaden

Färjestaden on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 6 674 asukasta vuoden 2023 lopussa. ==Katso myös== * Öölannin silta ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Skogsby

Skogsby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 993 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Algutsrum

Algutsrum on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 866 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Degerhamn

Degerhamn on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 289 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Vickleby

Vickleby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 488 asukasta vuoden 2023 lopussa. ==Katso myös== * Capellagården ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Capellagården

Capellagården on Öölannin Vicklebyssä sijaitseva taidekäsityöoppilaitos. Sen perusti Carl Malmsten vuonna 1958. Capellagårdenissa järjestetään kaksivuotisia kursseja keramiikassa, puutyössä ja tekstiilityössä sekä yksivuotisia kursseja puutarhanhoidossa. ==Lähteet== ==Aiheesta muualla== * Capellagårdenin verkkosivut Luokka:Mörbylångan kunta Luokka:Taidekäsityö Luokka:Ruotsalaiset oppilaitokset
Carl Malmsten

Carl Malmsten (7. joulukuuta 1888 – 13. elokuuta 1972) oli ruotsalainen muotoilija ja sisustussuunnittelija. Hänet tunnetaan erityisesti huonekaluistaan. Malmsten suunnitteli muun muassa Tukholman kaupungintalon, Ulriksdalin linnan ja Tukholman konserttitalon sisustuksen. ==Kuvia== Stockholm Chambers 3.jpg|Tukholman kaupunginvaltuuston sali Konserthuset, stolar.JPG|Tukholman konserttitalon tuoleja ==Katso myös== * Capellagården ==Lähteet== ==Aiheesta muualla== Luokka:Ruotsalaiset muotoilijat Luokka:Sisustussuunnittelijat Luokka:Vuonna 1888 syntyneet Luokka:Vuonna 1972 kuolleet
Virtune

Virtune on ruotsalainen rahoitusalan yritys.Esa Juntunen, Suomeen tuli uusi keino tehdä kryptosijoituksia Helsingin Sanomat 20.1.2025, viitattu 20.1.2025 Sen on rekisteröinyt Ruotsin finanssivalvonta.Virtune introduces the first crypto index Exchange Traded Product (“ETP”) on Nasdaq Stockholm on Monday 15th of May, Virtune Crypto Top 10 Index ETP (VIR10) Kauppalehti 11.5.2023, viitattu 20.1.2025 Virtune laski liikkeelle Pohjoismaiden ensimmäisen pörssinoteeratun kryptovaluuttapohjaisen tuotteen. Sen johtavista kryptovaluutoista koostettua indeksiä seuraava sijoitustuote listattiin Tukholman pörssiin toukokuussa 2023. 20\. tammikuuta 2025 myös Helsingin pörssiin listattiin Virtunen liikkeelle laskemia pörssinoteerattuja velkakirjoja, jotka seuraavat kryptovaluuttojen arvoja. Virtunen toimitusjohtaja on Christopher Kock. == Lähteet == == Aiheesta muualla == * Viralliset sivut Luokka:Ruotsalaiset finanssipalveluyhtiöt
Gårdby

Gårdby on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 261 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Kastlösa

Kastlösa on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 222 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Glömminge och Strandskogen

Glömminge och Strandskogen on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 950 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Stora Frö och Haga park

Stora Frö och Haga park on taajama Mörbylångan kunnassa Kalmarin läänissä Smålandin historiallisessa maakunnassa Ruotsissa. Taajamassa oli 232 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mörbylångan kunta
Carlos Rodríguez (pyöräilijä)

Carlos Rodriguez Cano (s. 2. helmikuuta 2001 Almuñécar) on espanjalainen maantiepyöräilijä. Hän on parhaimmillaan etappikilpailuissa ja mäkisessä maastossa ajettaessa. Hän on edustanut koko ammattilaisuransa, vuodesta 2020, Ineos Grenadiers -tallia. Rodriguez voitti Morzine les Portes du Soleiliin päättyneen 14. etapin Ranskan ympäriajossa 2023. Hän voitti vuoden 2024 Tour de Romandien kokonaiskilpailun seitsemän sekunnin erolla Aleksandr Vlasoviin Hän voitti maantieajon Espanjan-mestaruuden 2022. == Saavutuksia == Lähteet: Pro Cycling Stats, CycleBase ;2018 :Tour de Gironde International, pistekilpailun, nuorten kilpailun ja 1. etapin (aika-ajo) voitto :Trophée Centre Morbihan, etapin 2b voitto :EM-kilpailut, junioreiden maantieajossa pronssia :Junioreiden aika-ajon Espanjan-mestaruus ;2019 :Gipuzkoa Klasika, voitto :Tour de Gironde International, kokonais- ja pistekilpailun sekä etapin 1a (aika-ajo) voitto :Junioreiden aika-ajon Espanjan-mestaruus ;2020 :Tour de l'Avenir, kokonaiskilpailussa toinen, mäkikirikilpailun, nuorten kilpailun ja 9. etapin voitto ;2022 :Volta a la Comunitat Valenciana, kokonaiskilpailussa kolmas :Baskimaan ympäriajo, 5. etapin voitto :La Route d'Occitanie - La Dépêche du Midi, kokonaiskilpailussa toinen, nuorten kilpailun voitto :Maantieajon Espanjan-mestaruus :Clásica de San Sebastián, viides :Vuelta a Burgos, kokonaiskilpailussa kolmas, nuorten kilpailun voitto :Espanjan ympäriajo, kokonaiskilpailussa kuudes :Lombardian ympäriajo, viides ;2023 :Critérium du Dauphiné, nuorten kilpailun voitto :Ranskan ympäriajo, kokonaiskilpailussa viides, nuorten kilpailussa toinen, 14. etapin voitto :Britannian ympäriajo, 8. etapin voitto :Lombardian ympäriajo, seitsemäs;2024 ;2024 :Baskimaan ympäriajo, kokonaiskilpailussa toinen, 6. etapin voitto :Tour de Romandie, kokonaiskilpailun ja nuorten kilpailun voitto :Critérium du Dauphiné, kokonaiskilpailussa neljäs, 8. etapin voitto :Ranskan ympäriajo, kokonaiskilpailussa seitsemäs, nuorten kilpailussa toinen :Espanjan ympäriajo, kokonaiskilpailussa kymmenes, nuorten kilpailussa kolmas ;2025 :Volta a la Comunitat Valenciana, nuorten kilpailun voitto == Lähteet == Luokka:Espanjalaiset maantiepyöräilijät Luokka:Vuonna 2001 syntyneet Luokka:Elävät henkilöt
Klas Eklund

Klas Eklund (s. 1952) on ruotsalainen taloustieteilijä, joka on toiminut muun muassa Skandinaviska Enskilda Bankenin pääekonomistina, Ruotsin pääministerin taloudellisena neuvonantajana ja yliopisto-opettajana. Hän väitteli tohtoriksi Tukholman kauppakorkeakoulusta aiheenaan Ruotsin talouden kasvu- ja sopeutumisongelmat. Eklundin vuonna 1987 ilmestynyt Vår ekonomi: en introduktion till samhällsekonomin on Ruotsin myydyimpiä taloustieteen oppikirjoja. Eklund on myös kirjoittanut yhdessä Karl G. Sjödinin kanssa Läckan-nimisen rikosromaanin, josta on tehty televisiosarja. ==Lähteet== ==Aiheesta muualla== Luokka:Ruotsalaiset taloustieteilijät Luokka:Vuonna 1952 syntyneet Luokka:Elävät henkilöt
Työnarkomania

Työnarkomania (myös työriippuvuus, ) on riippuvuushäiriö, jossa henkilöllä on pakonomainen tarve tehdä jatkuvasti töitä. Työnarkomaanille on tyypillistä liiallinen työnteko tavalla, joka ylittää organisaation vaatimukset ja vaarantaa henkilön terveyden, hyvinvoinnin sekä ihmissuhteet. == Määritelmä == Työnarkomaniaa voidaan kuvata jatkuvana käyttäytymismallina, johon liittyy pitkät työpäivät, työn tekeminen yli odotusten ja pakkomielteinen suhtautuminen työhön. Käsite on peräisin 1970-luvulta, jolloin se määriteltiin ensimmäisen kerran "riippuvuutena työhön ja hallitsemattomana tarpeena työskennellä jatkuvasti". == Esiintyvyys == Tutkimusten mukaan noin 10 prosenttia väestöstä kärsii työnarkomaniasta. Ilmiö on yleisempi johtotehtävissä toimivilla sekä tietyillä aloilla, kuten maataloudessa, rakentamisessa ja viestinnässä. == Vaikutukset == Työnarkomania vaikuttaa merkittävästi yksilön terveyteen ja hyvinvointiin. Tutkimukset ovat osoittaneet, että voimakas sisäinen työhön pakottava tarve on yhteydessä lisääntyneisiin fyysisiin ja psyykkisiin stressioireisiin. Työnarkomaanit kärsivät myös useammin unihäiriöistä, väsymyksestä työpäivän aikana, sekä vaikeuksista herätä aamuisin. Työnarkomania heikentää merkittävästi työn ja perheen välistä tasapainoa sekä toimintakykyä työelämän ulkopuolella. Lisäksi työnarkomania on yhdistetty alentuneeseen psykologiseen hyvinvointiin, koettuun terveyteen, onnellisuuteen ja työsuoritukseen. Työnarkomaanit raportoivat myös alhaisempaa elämäntyytyväisyyttä ja työtyytyväisyyttä. == Hoito == Työnarkomanian hoitoon ei ole tehty kontrolloituja tutkimuksia, mutta useita hoitomenetelmiä on ehdotettu. Kognitiivinen käyttäytymisterapia on osoittautunut toimivimmaksi hoitomuodoksi käyttäytymisriippuvuuksien hoidossa. Siinä keskitytään kognitiiviseen uudelleenrakentamiseen ja uusien ajatusmallien sekä käyttäytymisen omaksumiseen relapsien ehkäisemiseksi. Terapiassa autetaan työnarkomaania asettamaan rajoja esimerkiksi ajanhallintaperiaatteiden avulla. Rationaalis-emotionaalinen käyttäytymisterapia on myös käytetty menetelmä, jossa keskitytään irrationaalisten uskomusten käsittelyyn ja muuttamiseen. Motivoiva haastattelu on osoittautunut toimivaksi hoitomuodoksi muissa riippuvuuksissa, ja sitä voidaan käyttää joko yksinään tai yhdistettynä muihin hoitomuotoihin. Organisaatiotasolla työnarkomaniaa voidaan ehkäistä kehittämällä työpaikkakulttuuria, joka tukee työn ja muun elämän tasapainoa sekä tarjoamalla työntekijöille koulutusta ajanhallinnasta, stressinhallinnasta ja rajojen asettamisesta. == Katso myös == * Työuupumus * Työhyvinvointi * Työn ja elämän tasapaino == Lähteet == Luokka:Työterveys Luokka:Työpsykologia Luokka:Riippuvuudet
Työn ja elämän tasapaino

Työn ja elämän tasapaino on käsite, joka kuvaa työelämän ja henkilökohtaisen elämän välistä suhdetta. Sillä viitataan siihen, miten hyvin ihminen pystyy yhdistämään työhön ja yksityiselämään liittyvät velvollisuudet, tarpeet ja toiveet. == Määritelmä == Työn ja elämän tasapaino määritellään työhön käytetyn ajan ja henkilökohtaiseen elämään käytetyn ajan suhteena. Määritelmässä huomioidaan myös työhön ja muuhun elämään käytetty henkinen energia ja keskittyminen. == Yhteiskunnallinen merkitys == Työn ja elämän tasapainon merkitys on kasvanut työelämän muutosten myötä. Tutkimusten mukaan työn merkitys elämänalueena on pysynyt viimeisen 30 vuoden aikana vakaana, mutta perheen ja vapaa-ajan merkitys on kasvanut sekä miehillä että naisilla. === Vaikutukset työelämään === Työn ja elämän tasapainolla on todettu olevan vaikutuksia sekä työntekijöiden että organisaatioiden toimintaan. Tutkimuksissa on havaittu, että organisaatioissa, joissa työntekijöillä on hyvä työn ja elämän tasapaino, työntekijöiden vaihtuvuus on 25 prosenttia keskimääräistä pienempää. == Haasteet == === Työuupumus ja terveysvaikutukset === Tutkimusten mukaan 77 prosenttia työntekijöistä on kokenut työuupumusta nykyisessä työssään. WHO:n mukaan yli 55 tunnin työviikot lisäävät aivohalvauksen riskiä 35 prosentilla ja sydänsairauksien aiheuttaman kuoleman riskiä 17 prosentilla. === Työuran siirtymävaiheet === Työn ja elämän tasapainon ylläpitäminen on erityisen haastavaa työuran siirtymävaiheissa. Näitä ovat esimerkiksi työelämään siirtyminen, perhevapaiden jälkeinen työhön paluu, hoivavastuiden lisääntyminen ja työuran loppuvaihe. == Ratkaisukeinot == Organisaatiot voivat tukea työntekijöiden työn ja elämän tasapainoa erilaisilla käytännöillä. Näihin kuuluvat esimerkiksi selkeät toimintamallit työhön paluun tukemiseen, toimivat sijaisjärjestelyt ja työhyvinvoinnin seuranta. Etätyö on yleistynyt keinona parantaa työn ja elämän tasapainoa. Tutkimusten mukaan 67 prosenttia työntekijöistä kokee tasapainon parantuneen etätyöhön siirtymisen myötä. Muita yleisiä työtä ja elämää tasapainottavat tekijöitä ovat työaikajoustot, osa-aikatyö ja liukuva työaika. == Katso myös == * Työnarkomania * Nelipäiväinen työviikko == Lähteet == Luokka:Työpsykologia
Abduqodir Xusanov

Abduqodir Xikmatjon oʻgʻli Xusanov (s. 29. helmikuuta 2004 Taškent) on uzbekistanilainen jalkapalloiija, pelipaikaltaan keskuspuolustaja. Hän edustaa Englannin Valioliigassa pelaavaa Manchester Cityä ja kuuluu myös Uzbekistanin jalkapallomaajoukkueeseen. == Seurajoukkueura == Xusanov siirtyi taškentilaisen FC Bunyodkorin alle 18-vuotiaiden joukkueesta valkovenäläiseen Enerhetyk-BDU Minskiin maaliskuussa 2022. Hän pelasi tulokaskaudellaan 27 Valko-Venäjän jalkapalloliigan ottelua, joissa hän teki kolme ja syötti neljä maalia. Kaudella 2023 hän pelasi kahdeksan ottelua ja teki yhden maalin. Xusanov siirtyi ranskalaiseen Lensiin 450 000 eurolla heinäkuussa 2023. Hän pelasi kaudella 2023–2024 kaikkiaan 11 Ligue 1:n ottelua, näistä avauskokoonpanossa yhdeksän ottelua. Mestarien liigassa ja Eurooppa-liigassa hän pelasi kaksi ottelua. Kaudella 2024–2025 hän ehti kauden puoliväliin mennessä pelata 13 Ranskan pääsarjaottelua, kahta vaille kaikki avauskokoonpanossa. Xusanov siirtyi Englannin Valioliigan Manchester Cityyn 40 miljoonan euron siirtosummalla tammikuussa 2025. == Maajoukkueura == Xusanov pelasi täyden ajan kaikissa kuudessa ottelussa Uzbekistanin voittaessa alle 20-vuotiaiden Aasian-mestaruuden 2023. Samana vuonna pelatuissa ikäluokan MM- kilpailuissa hän pelasi Uzbekistanin kaikki kolme ottelua alusta loppuun. Hän pelasi kolme ottelua Uzbekistanin saavuttaessa hopeaa alle 23-vuotiaiden Aasian-mestaruuskilpailuissa 2024. Saman vuoden Pariisin olympialaisissa hän pelasi täyden ajan Uzbekistanin kaikissa kolmessa ottelussa. Xusanov pelasi ensimmäisen ottelunsa Uzbekistanin jalkapallomaajoukkueessa CAFA Nations Cupin ottelussa Omania vastaan kesäkuussa 2023. Hän pelasi kolme ottelua alusta loppuun vuonna 2024 järjestetyissä Aasian-mestaruuskilpailuissa. Kaikkiaan hän on 20. tammikuuta 2025 mennessä pelannut 18 A-maaottelua, joissa 14:ssä hän on ollut avauskokoonpanossa. Otteluista kymmenen on ollut MM-karsintaotteluita. == Lähteet == Luokka:Uzbekistanilaiset jalkapalloilijat Luokka:Vuonna 2004 syntyneet Luokka:Elävät henkilöt
Italiansalaatti

Italiansalaatti on salaatti, jossa käytetään majoneesipohjaista kastiketta. Italiansalaattia on saatavana valmiina ruokakaupoissa, mutta sitä voidaan tehdä myös kotona. Sitä tarjotaan joskus myös buffetpöydässä. Perusraaka- aineisiin kuuluvat spagetti, porkkana, herneet, maustekurkku, omena ja palvikinkku. Majoneesikastikkeeseen voidaan laittaa sitruunamehua ja ranskankermaa tai kermaviiliä. Kastikkeessa voidaan käyttää valkoviinietikkaa ja Dijon-sinappia. == Lähteet == Luokka:Salaattiruoat
Emanuel Biancucchi

pienois|pysty|Emanuel Biancucchi vuonna 2009. Emanuel Adrián Biancucchi Cuccitini (s. 28. heinäkuuta 1988 Rosario) on argentiinalainen ammattilaisuransa päättänyt jalkapalloilija, pelipaikaltaan hyökkäävä keskikenttäpelaaja. Hän pelasi Etelä-Amerikassa ja Euroopassa. Hänellä on myös Italian kansalaisuus. Hän on jalkapalloilija Lionel Messin serkku. == Lähteet == Luokka:Argentiinalaiset jalkapalloilijat Luokka:Italialaiset jalkapalloilijat Luokka:Lionel Messi Luokka:Vuonna 1988 syntyneet Luokka:Elävät henkilöt
Eero Nikinmaa

Eero Heikki Nikinmaa (14. helmikuuta 1961 Virolahti – 18. maaliskuuta 2017 Helsinki) oli suomalainen metsätieteilijä ja professori. ==Henkilöhistoria== Nikinmaa syntyi agrologi Heikki Nikinmaan ja kotitalousopettaja Eeva Annikki Lahden perheeseen. Hän avioitui 1986 Hanna Fontellin kanssa. Professori Mikko Nikinmaa on hänen veljensä. Eero Nikinmaa tuli ylioppilaaksi Atlantic Collegesta 1980, valmistui Helsingin yliopistosta maatalous- ja metsätieteiden maisteriksi 1987 ja väitteli siellä maatalous- ja metsätieteiden tohtoriksi 1993. Nikinmaa oli Helsingin yliopistossa nuorempi tutkija 1988–1991, sitten Suomen Akatemian tutkimusassistentti ja nuorempi tutkija ja Helsingin yliopistossa tutkija vuoteen 2000. Yliopiston dosentti hän oli vuodesta 1998. Suomen Akatemian tutkijana Nikinmaa toimi 2000–2006 ja sitten Helsingin yliopiston professorina. Hän toimi tutkijan työnsä ohella myös konsulttina Suomessa ja Meksikossa ja oli vieraileva tutkija Montrealissa kahteen otteeseen. Nikinmaalla oli lisäksi useita asiantuntijatehtaviä ja hän julkaisi alaltaan sekä tutkimuksia että tietoteoksia. Nikinmaa sai Tiedonjulkistamisen valtionpalkinon 2007. Hän kuoli perinnölliseen ALS-tautiin 56-vuotiaana. (ei- vapaa) ==Teoksia== * Analyses of the growth of Scots pine: matching structure with function, Helsinki: Suomen Metsätieteellinen Seura, 1992 (väitöskirja) * Research in forest and wood science in Finland, Helsinki: The Finnish Society of Forest Science, 1995 * Uusi metsäkirja, Helsinki: Gaudeamus, 2006, toim. Riina Jalonen, Eero Nikinmaa, y.m. == Lähteet == Luokka:Suomalaiset metsätieteilijät Luokka:Suomalaiset professorit Luokka:Helsingin yliopiston professorit Luokka:Suomalaiset tietokirjailijat Luokka:Vuonna 1961 syntyneet Luokka:Vuonna 2017 kuolleet
Nikinmaa

Nikinmaa on muun muassa seuraavien suomalaisten henkilöiden sukunimi: * Eero Nikinmaa (1961–2017), metsätieteilija, professori * Mikko Nikinmaa (s. 1954), eläintiteilijä, professori emeritus, Eero Nikinmaan veli
Kompotti

Kompotti on hilloke, joka sisältää hedelmiä ja jota käytetään jälkiruokien lisukkeena. Esimerkiksi luumukompottia syödään jouluruokien kanssa. Kompotti sopii myös täytteeksi kakkuihin ja leivonnaisiin. Se voidaan maustaa intiaanisokerilla ja vaniljatangolla. == Lähteet == Luokka:Ruoka-ainekset
Kumanovon sopimus

Kumanovon sopimus (varsinaiselta nimeltään Kansainvälisten turvallisuusjoukkojen (KFOR) ja Jugoslavian liittotasavallan ja Serbian tasavallan hallitusten välillä allekirjoitettu sotilaallinen tekninen sopimus) oli sopimus, joka tehtiin 9. kesäkuuta 1999 Kumanovossa, Makedoniassa. Se johti Kosovon sodan päättymiseen ja loi uudet perussuhteet Jugoslavian ja Kosovon joukkojen välille, jotka korvasivat Jugoslavian armeijan yksiköt Kosovossa. == Tausta == Kumanovon sopimuksen valmistelu sisälsi neuvottelutuloksen Jugoslavian ja Serbian lisäksi myös Naton ja Venäjän välillä. Huolimatta alkuperäisestä sopimuksesta esimerkiksi Serbian joukkojen vetäytymisaikataulusta Kosovossa, Naton operaatio Allied Force oli edelleen käynnissä, kunnes Serbian joukkojen täydellinen vetäytyminen on saatu päätökseen. Jotkut lähteet mainitsevat Venäjän roolin sopimuksen välittömässä ratkaisemisessa. Venäjän ulkoministeri Igor Ivanovin ja Yhdysvaltain ulkoministerin Madeleine Albrightin välisessä tapaamisessa . Osapuolten välillä saavutettiin ensimmäinen sopimus, joka sisälsi Naton sitoumuksen lopettaa ilmaiskunsa ja halukkuutta poistaa kohta, jonka se halusi sisällyttää Kumanovon sopimukseen vastineeksi Venäjän tuesta tulevalle YK:n päätöslauselmalle, josta sovittiin. kahdeksannen ryhmä. Ilman Venäjän osallistumista YK:n turvallisuusneuvoston Kosovo-päätöslauselmaa ei olisi hyväksytty ja Naton ilmaiskut olisivat jatkuneet. == Sopimuksen sisältö == * Vihollisuuksien lopettaminen NATO:n Kosovo-joukkojen (KFOR) ja Jugoslavian liittotasavallan välillä ja pommi-iskun lopettaminen, mikäli Jugoslavian liittotasavalta noudattaa tehokkaasti sopimusta. * Määritelty 25 km:n lentoturvavyöhyke ja 5 kilometrin "Maan turvavyöhyke" Kosovon rajojen ympärille tarvittaessa Jugoslavian liittotasavallan hallinnoimalle alueelle, jonne Jugoslavian liittotasavallan asevoimat eivät voisi mennä ilman KFOR- joukkojen lupaa. Kevyesti aseistettu poliisi jatkoi toimintaansa Kosovon ulkopuolisella vyöhykkeellä sopimuksen mukaisesti. * Yli 11 päivää allekirjoittamisesta Jugoslavian liittotasavallan joukkojen vaiheittainen vetäytyminen Kosovosta, mukaan lukien sotilaallisen omaisuuden (miinojen, ansojen) raivaus viestintälinjoilta ja tietojen toimittaminen Natolle jäljellä olevista vaaroista. * Siviili- ja turvallisuusjoukkojen sijoittaminen Kosovoon pian hyväksyttävien YK:n turvallisuusneuvoston päätöslauselman 1244:n mukaisesti. * Valtuutus NATO:n Kosovon joukkojen apuun ja tarvittavien voimien käyttöön turvallisen ympäristön luomiseksi kansainväliselle siviililäsnäololle ja sen rauhanratkaisulle (päätöslauselma 1244) tehtävää. Naton läsnäolo hyväksyttiin Yhdistyneiden Kansakuntien turvallisuusneuvoston päätöslauselmalla 1244, joka valtuutti YK:n jäsenvaltiot ja kansainväliset järjestöt ylläpitämään kansainvälistä turvallisuutta Kosovo-joukkoina (KFOR)., joiden mandaatti on toistaiseksi voimassa oleva, ellei YK:n turvallisuusneuvosto toisin päätä. KFOR valtuutettiin ryhtymään kaikkiin tarvittaviin toimiin sopimuksen noudattamisen varmistamiseksi. ==Viitteet== Luokka:Rauhansopimukset Luokka:Kosovo Luokka:Serbia Luokka:Nato Luokka:1999
Savinho

Sávio Moreira de Oliveira eli Savinho (s. 10. huhtikuuta 2004 São Mateus, Espírito Santo, Brasilia) on brasilialainen jalkapalloilija, pelipaikaltaan laitahyökkääjä. Hän edustaa Englannin Valioliigasa pelaavaa Manchester Cityä ja kuuluu myös Brasilian jalkapallomaajoukkueeseen. Savinho nousi Atlético Mineiron edustusjoukkueeseen kesällä 2020. Hän pelasi kahdeksan Brasilian Série A:n ottelua kaudella 2020, näistä kaksi peliä avauskokoonpanossa. Mineiron osavaltiosarjassa hän pelasi seitsemän ottelua keväällä 2021. Seuraavalla kaudella hän pelasi neljässä Série A:n ottelussa 56 minuuttia ja Brasilian cupissa kahdessa ensimmäisessä ottelussa. Mineiro voitti molemmat kilpailut. Osavaltiosarjassa hän pelasi kaksi ottelua. Kaudella 2022 hän pelasi kahdeksassa Brasilian pääsarjaottelussa, tosin vain kahdesti avauskokoonpanossa, ja teki maalin kesäkuussa Santosia vastaan. Copa Libertadoresissa hän pelasi kaksi ottelua ja teki toukokuussa 2022 maalin Independiente del Vallea vastaan. Savinho siirtyi ranskalaiseen Troyesiin 6,5 miljoonalla eurolla kesällä 2022. Seuraavan kauden hän pelasi lainalla PSV Eindhovenissa. Hän pelasi alkukaudella kuusi Eredivisien ottelua, kaikki vaihtopelaajana. Eurooppa-liigassa hän pelasi kaksi ottelua. Hän pelasi myös PSV:n juniorijoukkueessa yhdeksän Eerste divisien ottelua, joissa teki kaksi maalia. Kauden 2023–2024 Savinho pelasi lainalla espanjalaisessa Gironassa. Hän pelasi 37 Primera Divisiónin ottelua, joista kahta vaille kaikki avauskokoonpanossa. Hän teki yhdeksän maalia, joista ksksi helmikuussa Rayo Vallecanoa vastaan. Lisäksi hän syötti kymmenen maalia. Hänet nimettiin Primera Divisiónin kauden joukkueeseen. Savinho siirtyi Englannin Valioliigan Manchester Cityyn 25 miljoonalla eurolla kesällä 2024. Hän voitti heti FA Community Shieldin. Tammikuun 20. päivään 2025 mennessä hän on pelannut 18 valioliigaottelua, joissa hän on tehnyt yhden maalin ja antanut kuusi maalisyöttöä. Mestarien liigassa hän on pelannut viisi ottelua. Savinho pelasi Brasilian kaikissa viidessä ottelussa alle 20-vuotiaiden MM-kilpailuissa 2023. Hän teki maalin alkulohkon ottelussa Dominikaanista tasavaltaa vastaan. Ensimmäisen ottelunsa Brasilian jalkapallomaajoukkueessa hän pelasi Englantia vastaan maaliskuussa 2024. Hän pelasi Brasilian kaikki neljä ottelua Copa Américassa 2024. Hän teki maalin alkulohkon ottelussa Paraguayta vastaan. Kaikkiaan hän on 20. tammikuuta 2025 mennessä pelannut 11 maaottelua, joista kuudessa hän on ollut avauskokoonpanossa. Hän on tehnyt yhden maalin ja antanut kolme maalisyöttöä. == Lähteet == Luokka:Brasilialaiset jalkapalloilijat Luokka:Vuonna 2004 syntyneet Luokka:Elävät henkilöt
Nico Collins

Nico Collins (s. 19. maaliskuuta 1999 Birmingham, Alabama, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Collins edustaa NFL-joukkue Houston Texansia. Ennen NFL- uraansa hän pelasi Michiganin yliopiston joukkueessa. Texans varasi hänet kolmannella kierroksella 89. varausvuorolla vuoden 2021 NFL:n varaustilaisuudessa. https://www.pro-football- reference.com/players/C/CollNi00.htm Toukokuussa 2021 Collins teki tulokassopimuksen Texansin kanssa. https://www.nbcsports.com/nfl/profootballtalk/rumor-mill/news/texans-sign- third-rounder-nico-collins Toukokuussa 2024 Collins teki Texansin kanssa kolmivuotisen ja yhteensä 72,5 miljoonan dollarin arvoisen jatkosopimuksen. https://www.nfl.com/news/texans-signing-wr-nico-collins-to-three- year-72-5-million-extension Kaudella 2024 Collins valittiin Pro Bowl- tähdistöotteluun. Collins on pelannut 51 NFL:n runkosarjan ottelua. Näissä otteluissa hänellä on 218 kiinniottoa. Näillä kiinniotoilla hän on edennyt 3 230 jaardia ja tehnyt 18 touchdownia. Hän on edennyt juoksemalla seitsemän jaardia. Collins on pelannut neljä NFL:n pudotuspelien ottelua. Näissä otteluissa hänellä on 23 kiinniottoa. Näillä kiinniotoilla hän on edennyt 367 jaardia ja tehnyt kaksi touchdownia. Hän on edennyt juoksemalla neljä jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Vitor Reis

Vitor de Oliveira Nunes dos Reis eli Vitor Reis (s. 12. tammikuuta 2006 São José dos Campos) on brasilialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Manchester Cityä. Vitor Reis pelasi Palmeirasin juniorijoukkeissa ennen kuin nousi seuran edustusjoukkueeseen kesällä 2024. Ensimmäisen ottelunsa ykkösjoukkueessa hän pelasi Brasilian Série A:n ottelussa Fortalezaa vastaan kesäkuussa 2024 tultuaan toisella jaksolla vaihdosta kentälle. Viisi päivää myöhemmin hän oli avauskokoonpanossa ja onnistui myös maalinteossa Corinthiansia vastaan. Tämä jäi hänen ainoaksi liigamaalikseen 18 Palmeirasissa pelaamassaan liigaottelussa. Hän pelasi täyden ajan kahta vaille kaikissa otteluissa. Copa do Brasilissa hän pelasi kaksi ottelua ja teki yhden maalin. Copa Libertadoresissa hän pelasi niin ikään kaksi ottelua. Vitor Reis siirtyi Englannin Valioliigan Manchester Cityyn 35 miljoonan euron siirtosummalla tammikuussa 2025. Vitor Reis on pelannut Brasilian alle 16- ja 17-vuotiaiden maajoukkueissa. Hän toimi Brasilian joukkueen kapteenina alle 17-vuotiaiden MM-kilpailuissa 2023. Hän pelasi täyden ajan Brasilian kaikissa viidessä ottelussa ja teki maalin alkulohkon ottelussa Uutta Kaledoniaa vastaan. == Lähteet == Luokka:Brasilialaiset jalkapalloilijat Luokka:Vuonna 2006 syntyneet Luokka:Elävät henkilöt
Sykloheksadekanoni

Sykloheksadekanoni (C16H30O) on makrosyklisiin ketoneihin kuuluva orgaaninen yhdiste. Yhdistettä käytetään ainesosana hajusteissa. ==Ominaisuudet, valmistus ja käyttö== Huoneenlämpötilassa sykloheksadekanoni on valkoista kiteistä ainetta, jolla on myskinkaltainen tuoksu. Yhdiste ei käytännöllisesti katsoen liukene veteen, mutta liukenee eräisiin orgaanisiin liuottimiin. Luonnossa ainetta esiintyy pieniä määriä afrikansivettikissan eritteissä. Sykloheksadekanonia valmistetaan 1,9-sykloheksadekadieenistä, josta hapetuksen ja toisiintumisen jälkeen muodostuu 8-sykloheksadekenonia. 8-sykloheksadekenoni pelkistetään vedyttämällä sykloheksadekanoniksi. Sykloheksadekanonia käytetään hajusteena muun muassa kosmetiikassa, saippuoissa, shampoissa ja puhdistusaineissa. Siitä myös valmistetaan muita hajusteissa käytettäviä yhdisteitä, esimerkiksi syklopentadekanonia. ==Lähteet== Luokka:Ketonit
Soijaproteiini

Soijaproteiini on soijapapujen sisältämä proteiini. Soijaa sisältävät ruoka- aineet sisältävät yleensä noin 36 grammaa proteiinia 100 tuotegrammaa kohti. Teksturoitua soijaproteiinia tehdään eristämällä sitä puhdistetusta, rasvattomasta soijajauhosta ja keittämällä proteiini kovassa paineessa. Soijaproteiinivalmisiin kuuluu esimerkiksi soijaproteiini-isolaatti, joka sisältää 90 % proteiinia. Soijaproteiinia sisältäviä elintarvikkeita ovat tofu, proteiinijauhe ja soijamaitotuotteet. Soijaproteiinia on saatavana myös ravintolisänä. == Lähteet == Luokka:Proteiinit Luokka:Lisäravinteet
Siirtorata-alus

Siirtorata-alus on hypoteettinen avaruusalus. Se olisi pysyvästi kahden taivaankappaleen välisellä siirtoradalla eli ns. siirtokiertoradalla. Sitä käytettäisiin toistuvasti siirtymisiin näiden välisillä kappaleiden kiertoradoilta toiselle. Alus voisi olla hyvinkin massiinen, sillä radalle saannin jälkeen se lentäisi reittikorjauksia lukuunottamatta itsestään. Kappaleen kierrettyään se palaisi toisen luo vapaan paluun lentoradalla. Kappaleiden väliselle lennolle tarvitsisi ottaa mukaan vain tarvittava "muuttuva" tavara. Siirtorata-aluksessa voisi olla esimerkiksi massiiviset säteilysuojat. Kappaleelta alukselle ja pois siirryttäisiin pienemmillä aluksilla. Arthur Schwaniger analysoi symmetrisiä vapaan paluun ratoja vuonna 1963 . == Maa–Mars == Maa–Mars-siirtorata-aluksen matka-aika olisi noin 5 kuukautta. Käyttäen kahta erillistä eri radoilla olevaa alusta matka-aika olisi sama molempiin suuntiin. Maasta lähtien laukaisualus vaatisi nopeutta 6,7 km/s ja Marsista 9,8 km/s. Aldrin-siirtokiertoratana tunnettavan radan esitti 1985 Buzz Aldrin. Se kestäisi yhden synodisen kiertoajan. == Lähteet == Luokka:Hypoteettiset avaruuslaitteet
Kokinlampi

Kokinlampi on saareton järvi Joensuussa Pohjois-Karjalassa. Sen pinta-ala on 21 hehtaaria. Etäisyys Joensuun keskustasta on 57 kilometriä itäkaakkoon. == Maantiede == Kokinlammen ulottuvuus etelästä pohjoiseen on noin 1,1 kilometriä. Suurin ulottuvuus lännestä itään on noin 300 metriä. Järvi syvenee verraten tasaisesti rannoilta kohti keskiosaa, jossa sijaitsee syvin piste, noin 19 metriä. Kokinlammen itäpuolella sijaitsee Sammalvaara ja länsipuolella Monolanvaara. Niiden laet ovat lähes 200 metriä merenpinnan yläpuolella. Rannoilla on peltomaata ja asutusta. Kokinlampeen virtaa nimetön tulouoma järven eteläpuoliselta suoalueelta. Kokinlampi laskee pohjoiseen Eimisjärveen runsaan sadan metrin pituista uomaa. Kokinlammen vesitilavuus on 1 353 000 kuutiometriä. Kokinlampi (01.072.1.017) kuuluu Eimisjärven alueeseen (01.072), joka on kolmannen jakovaiheen vesistö Jänisjoen vesistöaluella (01). Toinen jakovaihe on Eimisjärven valuma-alue (01.07). Kokinlampi on toiseksi laajin Eimisjärven alueen 19:stä vähintään hehtaarin laajuisesta vakavedestä. Laajin on Eimisjärvi. == Lähteet == Luokka:Joensuun järvet Luokka:Jänisjoen vesistö
Mechernich

Mechernich on kaupunki Nordrhein-Westfalenissa läntisessä Saksassa. Osavaltionsa lounaiskolkassa sijaitseva Mechernich on Pohjois-Eifelin alueen koulukaupunki ja terveydenhuollon keskus. Se on myös entinen kaivoskaupunki. == Maantiede == Mechernich sijaitsee noin 44 kilometriä Kölnistä etelälounaaseen. Maanteitse etäisyys on noin 58 kilometriä. == Historia == Ensimmäinen kirjallinen maininta Mechernichistä on vuodelta 1308 muodossa Megchernich. Nykyinen Mechernich käsittää 45 kaupunginosaa, joista väekkäimmät ovat Kommern ja Mechernich. Mechernichin vanhaa arkkitehtuuria edustaa muun muassa Alt St. Johannes Baptist -kirkko. == Talous ja liikenne == Suurin osa Mechernichin työvoimasta toimii valmistavassa teollisuudessa tai palveluammateissa. Kaupungin rautatieasemat ovat Mechernich ja Satzvey. Mechernichin itäosan halki kulkee moottoritie BAB 1. Alemman tieverkon yhteyksiä ovat Bundesstraße 266 ja Bundesstraße 477. == Lähteet == == Aiheesta muualla == *Mechernich, Nordrhein-Westfalen, Saksa — Sunrise, Sunset, and Daylength Luokka:Kölnin hallintopiiri Luokka:Nordrhein-Westfalenin kunnat Luokka:Saksan kaupungit
Rkm

Rkm voi tarkoittaa seuraavia: * Rukkamäen seisake tunnukseltaan Rkm * Rakennusmestarin lyhenne rkm.
Yhdysvaltain jalkapallo

Jalkapallo on Yhdysvaltain neljänneksi suosituin urheilulaji yleisösuosiossa mitattuna amerikkalaisen jalkapallon, koripallon ja baseballin jälkeen. Vuonna 2017 amerikkalaisista 7 prosenttia ilmoitti jalkapallon suosikkilajikseen. Jalkapallo on erityisen suosittu urheilulaji 18–55-vuotiaiden aikuisten keskuudessa, joiden keskuudessa laji ohittaa baseballin suosion ja on lähellä koripallon suosiota. Vuonna 2023 jalkapalloa harrasti Yhdysvalloissa yli 14 miljoonaa ihmistä. Yhdysvaltain jalkapallon pääsarja on Major League Soccer (MLS), joka on CONCACAF:in rankingissa Pohjois-Amerikan toiseksi kovatasoisin sarja Meksikon jalkapalloliigan jälkeen. Seurajoukkueiden rankingissa Yhdysvaltain merkittävimmät jalkapalloseurat olivat tammikuussa 2025 Columbus Crew, Los Angeles FC sekä Inter Miami CF. Kansainvälisessä kilpailutoiminnassa Yhdysvaltain naisten jalkapallomaajoukkue on voittanut eniten mestaruuksia. Yhdysvaltalaiset omistavat myös Euroopan viidessä ammattilaisliigassa yli 20 seuraa. Viime vuosina yhdysvaltalaisen jalkapallon suosio on noussut Major League Soccerin tason noustessa. Esimerkiksi Lionel Messin siirtyminen Inter Miamiin vuonna 2023 on yksi merkittävimmistä seurasiirroista. == Historia == Jalkapallosta muodostui amerikkalaisen jalkapallon kehityksen (1876) jälkeen erityisesti siirtolaisten peli. Vuosina 1922–1933 Yhdysvalloissa toimi menestyksekäs ammattilaisliiga American Soccer League. Sarja kaatui lamakauden seurauksena, mutta jalkapalloa pelattiin jatkuvasti paikallisissa liigoissa ympäri maata. Vakavin yritys juurruttaa jalkapallo Yhdysvaltoihin oli vuosina 1967–1984 toiminut North American Soccer League. Sarjaan houkuteltiin suuria maailmantähtiä. Sarjan rikkaimmaissa seurassa, New York Cosmosin riveissä pelastivat muun muassa Pelé sekä Franz Beckenbauer. 1980-luvun alussa Yhdysvaltain jalkapallo kärsi kuitenkin rahapulasta. FIFA myönsi kuitenkin järjestettäväksi vuoden 1994 MM-kisat. Vuonna 1996 aloitti uusi ammattilaisliiga Major League Soccer. == Kansainvälinen kilpailutoiminta == Yhdysvaltain jalkapallomaajoukkue eteni ensimmäisissä MM-kisoissa vuonna 1930 välieriin. Vuoden 1950 MM-kioisssa Yhdysvallat teki jalkapallohistorian yhden suurimmista sensaatioista voittamalla Englannin jalkapallomaajoukkueen lukemin 1-0. Yhdysvaltain naisten jalkapallomaajoukkue menestyi huomattavasti miehiä paremmin. Naisten maajoukkue voitti lajin ensimmäisen olympiakullan 1996 sekä kotiyleisön edessä maailmanmestaruuden vuonna 1999. Miesten maajoukkueen menestys on parantunut 2000-luvulla ja vuoden 2002 MM-kisoissa joukkue eteni puolivälieriin. == Lähteet == *
Šaraf al-Dinin mausoleumi

Šaraf al-Dinin mausoleumi on 1200-luvulla eläneen jesidipäällikkö šeikki Šaraf al-Din Muhammadin hautarakennus Rašidiyan kylässä Sindžarin piirikunnassa Pohjois-Irakissa. Rakennus on Sindžarin alueen jesidipyhätöistä tärkein. ==Rakennus== Šaraf al-Dinin mausoleumi sijaitsee pohjois-Irakin Sindžarin piirikunnassa Rašidiyan kylässä. Mausoleumin vieressä on kaksi tulirituaaleissa käytettyä pyhättöä (nishan). Itse mausoleumi on neliskulmainen ja se sisältää kaksi huonetta, eteistilan ja varsinaisen hautakammion. Hautakammion yllä on moniviisteinen kartiomainen ja kolmitasoinen kupoli. Sisäänkäyntejä rakennukseen on kaksi, yksi pääsisäänkäynti eteistilaan ja toinen pienempi hautakammion itäseinässä. Hautakammion keskellä on metrin korkuinen rukouspylväs (stûna mîraza), jolla poltetaan öljylamppuja. Mahdollsiesti se jäljittelee zarathustralaisten tulitemppelien alttareja. Eteistilassa on normaalit ikkunat, kun taas hautakammiossa on pieniä ikkunoita. ==Käyttö ja historia== Mausoleumit ovat hautarakennsuten ohella jesidien eräänlaisia palvontapaikkoja ja jokaisessa jesidikylässä on tyypillisesti omat mausoleuminsa. Mausoleumeilla palvonnassa ei ole täysin tarkkoja sääntöjä, eivätkä jesidit ylipäätänsä järjestä julkisia uskonnollisia menoja Lališin ulkopuolella. Šaraf al-Dinin mausoleumi on yksi harvoista paikoista sen ulkopuolella, jossa on järjestetty paikallisia seremonoita. Šaraf al-Din Muhammad (1215–1257) oli Adawi-kurdien johtaja Sindžarin alueella ja jesidien perinteessä hänet on liitetty alueen käännyttämiseen jesidiläisyyteen. Hän kuoli taistelussa mongoleja vastaan vuonna 1257/1258. Mausoleumi on sen seinässä olevan arabiankielisen kirjoituksen mukaan rakennettu vuonna 1274. Mausoleumi on Sindžarin jesidikohteista tunnetuin ja suosittu jesidipyhiinvaeltajien kohde. Ääri- islamilainen Isis-järjestö hyökkäsi lueelle elokuussa 2014. Paikallsiten joukkojen onnistui puolustaa temppeliä, kunnes Isis ajettiin alueelta joulukuuhun 2014 mennessä. ==Lähteet== Luokka:Jesidit Luokka:Mausoleumit Luokka:Irakin rakennukset ja rakennelmat
Solana

Solana on älysopimusalusta ja sen oma kryptovaluutta. Pörsseissä Solana- kryptovaluutasta käytetään lyhennettä SOL.Antti Hyppänen, Mikä on Solana (SOL)? Bitcoinkeskus 29.6.2024, viitattu 21.1.2025 Solanan perusti ukrainalaissyntyinen, 1990-luvulla Yhdysvaltoihin muuttanut tietojenkäsittelytieteilijä Anatoly Yakovenko. Hankkeen ideointi aloitettiin syksyllä 2017. Sen lohkoketjun tuotantoversio MainNet julkaistiin maaliskuussa 2020. Kaupankäynti Solana-kryptovaluutalla alkoi kesällä 2020. Solana tuli tunnetuksi vuoden 2021 “härkämarkkinoilla”, joissa sen kurssi nousi yli satakertaiseksi ja siitä tuli ensimmäisen kerran yksi kymmenestä suurimmasta kryptovaluutasta. Vuonna 2022 Solana ajautui vaikeuksiin teknisten ongelmien ja FTX-pörssin kaatumisen johdosta. FTX:n perustaja Sam Bankman-Fried oli ollut Solanan suuri tukija. Alimmillaan Solanan arvo laski lähes 97 prosenttia vuoden 2021 huippulukemista. Vuonna 2023 Solanan arvo lähti uuteen voimakkaaseen nousuun. Vuonna 2024 Solanasta tuli suosittu alusta meemikolikoille. Teknisiä ongelmia koettiin jälleen lukemattomien kauppaa käyvien bottien estäessä suuren osan siirroista. Samana vuonna Solana lanseerasi uuden Firedancer-ohjelmiston. Solana on julkaissut myös oman Saga- älypuhelimensa vuonna 2022. Solana käyttää proof of stake -konsensusalgoritmia ja proof of historyksi kutsuttua teknologiaa. Sillä on korkea skaalautuvuus ja korkea staking-aste. Liikkeellä olevalle kryptovaluutalle ei ole asetettu enimmäismäärää. Solanaa kehittelee Solana Labs -yhtiö, joka pitää päämajaansa San Franciscossa. Solanan suurimmaksi meemikolikoksi nousi tammikuussa 2025 Official Trump (TRUMP) -niminen hanke, jonka lanseerauksesta ilmoitettiin Donald Trumpin sosiaalisen median tileillä. Trumpin meemikolikko nosti myös Solanan arvoa.Tanaya Macheel, Solana surges 12% on launch of Trump-themed meme coin, ether falls CNBC 18.1.2025, viitattu 21.1.2025 19\. tammikuuta 2025 Solanan arvo teki siihenastisen ennätyksensä (294,33 Yhdysvaltain dollaria). == Lähteet == Luokka:Kryptovaluutat